BG
12.12.2022 г.
Официален вестник на Европейския съюз
C 472/11
Решение на Съда (трети състав) от 20 октомври 2022 г. (преюдициално запитване от Oberster Gerichtshof — Австрия) — BT/Laudamotion GmbH (Дело C-111/21) (1) (Преюдициално запитване — Въздушен транспорт — Конвенция от Монреал — Член 17, параграф 1 — Отговорност на въздушните превозвачи при смърт или телесно увреждане на пътник — Понятие за телесно увреждане — Посттравматично стресово разстройство, претърпяно от пътничка при спешното евакуиране на пътниците от въздухоплавателно средство) (2022/C 472/12) Език на производството: немски Запитваща юрисдикция Oberster Gerichtshof Страни в главното производство Жалбоподател: BT Ответник: Laudamotion GmbH Диспозитив Член 17, параграф 1 от Конвенцията за уеднаквяване на някои правила за международния въздушен превоз, сключена в Монреал на 28 май 1999 г., подписана от Европейската общност на 9 декември 1999 г. и одобрена от нейно име с Решение 2001/539/ЕО на Съвета от 5 април 2001 г., трябва да се тълкува в смисъл, че: за психическо увреждане, причинено на пътник от „злополука“ по смисъла на посочената разпоредба, което не е свързано с „телесно увреждане“ по смисъла на тази разпоредба, трябва да се заплати обезщетение по същия начин, както за такова телесно увреждане, при условие че увреденият пътник докаже, че е налице накърняване на психическата му неприкосновеност, което е с такава тежест или интензивност, че засяга общото му здравословно състояние, и не може да отшуми без медицинско лечение.
(1)
ОВ C 228, 14.6.2021 г.
Решение на Съда (четвърти състав) от 27 октомври 2022 г. (преюдициално запитване от Hof van beroep te Brussel — Белгия) — Proximus NV/Gegevensbeschermingsautoriteit (Дело C-129/21) (1) (Преюдициално запитване — Обработка на лични данни и защита на правото на неприкосновеност на личния живот в сектора на електронните комуникации — Директива 2002/58/EО — Член 12 — Публични указатели и телефонни справочни услуги — Съгласие на абоната — Задължения на доставчика на указателите и на справочните услуги — Регламент (ЕС) 2016/679 — Член 17 — Право на изтриване („право да бъдеш забравен“) — Член 5, параграф 2 — Член 24 — Задължения за уведомяване и отговорност на администратора) (2022/C 472/13) Език на производството: нидерландски Запитваща юрисдикция Hof van beroep te Brussel Страни в главното производство Жалбоподател: Proximus NV Ответник: Gegevensbeschermingsautoriteit